Kod bolesnika sa kroničnim zatajenjem srca klirens ioheksola je učinkovitiji u otkrivanju kratkoročnog slabljenja funkcije bubrega od jednadžbi za procjenu funkcije bubrega temeljenih na kreatininu

**Cilj** Usporediti uspješnost praćenja longitudinalnih promjena bubrežne funkcije klirensom ioheksola iz plazme sa jednadžbom za procjenu funkcije bubrega temeljene na kreatininu kod pacijenata s kroničnim zatajenjem srca i odrediti učinke tjelesnog sastava na učinkovitost jednadžbi.

**Postupci** Klirens ioheksola iz plazme određen je kod 43 pacijenta s kroničnim zatajenjem srca na početku istraživanja i nakon najmanje 6 mjeseci. Istodobno, bubrežna funkcija određena je uz pomoć 5 jednadžbi temeljenih na kreatininu: Jednadžbe za modifikaciju prehrane kod bubrežne bolesti (prema engl. *Modification of Diet in Renal Disease*) sa 4 i 6 varijabli, Cockcroft-Gaultove jednadžbe, Cockcroft-Gaultove jednadžbe podešene za bezmasnu tjelesnu masu te jednadžbe *Chronic Kidney Disease Epidemiology Collaboration*. Tjelesni sastav određen je bioimpendancijom i dvoenergetskom rendgenskom apsorpciometrijom.

**Rezultati** U 7 i pol mjeseci praćenja (medijan, raspon 6-17 mjeseci), klirens ioheksola značajno se smanjio (52,8 vs 44,4 mL/[min ×1.73 m2], *P* = 0,001). Ovo smanjenje bilo je značajno izraženije kod pacijenata koji su dobivali antagoniste mineralokortikoidnih receptora na početku istraživanja (srednja vrijednost smanjenja, -22% početne vrijednosti nasuprot -3%, *P* = 0,037). Za vrijeme praćenja, srednja razina kreatinina u serumu nije se značajno promijenila, tako da jednadžbe temeljene na kreatininu nisu mogle otkriti značajno dugoročno slabljenje bubrežne funkcije koje je opaženo uz pomoć klirensa ioheksola. Nakon što smo uzeli u obzir tjelesni sastav, točnost jednadžbi se povećala, ali ne i njihova učinkovitost otkrivanja slabljenja bubrežne funkcije.

**Zaključak** Klirens ioheksola pokazao je bitno slabljenje bubrežne funkcije kod pacijenata skroničnim zatajenjem srca, pogotovo onih koji su liječeni antagonistima mineralokortikoidnih receptora. Nijedna jednadžba za procjenu bubrežne funkcije nije opazila ove promjene.